เปิดพระพักตร์ พระพุทธปุษยคีรีศรีสุวรรณภูมิ แกะสลักบนหน้าผามังกรบิน
เมื่อเวลา 18.49 น. วานนี้ (29 ธ.ค.) สมเด็จพระพุทธชินวงศ์ และ องคมนตรี พลเอกไพบูลย์ คุ้มฉายา เป็นประธานเปิดพระพักตร์ พระพุทธปุษยคีรีศรีสุวรรณภูมิ พระใหญ่ปางโปรดพุทธมารดา แกะสลักกับหน้าผามังกรบิน บริเวณพุทธมหาสถานเมืองโบราณอู่ทอง ที่ประวัติศาสตร์บ่งชี้ว่า เป็นจุดแรกที่พุทธศาสนาเผยแผ่เข้าสู่ประเทศไทยเป็นครั้งแรก โดย พระโสนะเถระ และพระอุตตระเถระ,สำหรับพระพุทธปุษยคีรีศรีสุวรรณภูมิ พระใหญ่หนึ่งเดียวในโลกและพุทธมหาสถานสำคัญนี้ ดำริและจัดสร้างโดย พระธรรมพุทธิมงคล (เจ้าคุณสอิ้ง) ที่ปรึกษาเจ้าคณะจังหวัดสุพรรณบุรี และเจ้าอาวาสวัดป่าเลไลยก์วรวิหาร,พลเอกไพบูลย์ กล่าวว่า เมืองอู่ทองแห่งนี้มีความสำคัญทางประวัติศาสตร์ ทั้งทางการปกครอง ทางศาสนา กว่า 2,000 ปี เป็นจุดเริ่มต้นศาสนาพุทธในยุคสุวรรณภูมิ จึงไม่น่าแปลกใจ ท่านพระธรรมพุทธิมงคลจึงมีนามต่อท้ายพระพุทธรูปว่า ศรีสุวรรณภูมิ อาจกล่าวได้ว่าศาสนาพุทธได้มาอุบัติการเผยแพร่แห่งแรกของเอเชียแล้วยังรุ่งเรืองมาถึงยุคทวารวดี ผู้ว่า ว่าที่ ร.ต.สุพีร์พัฒน์ จองพานิช บอกเราว่า อยากให้เป็นแหล่งท่องเที่ยว ส่งเสริมการท่องเที่ยวเชิงศาสนา วัฒนธรรม สร้างอาชีพ สร้างรายได้ให้พี่น้องยั่งยืน.
องคมนตรี พลเอกไพบูลย์ ประธานเปิดพระพักตร์ พระพุทธปุษยคีรีศรีสุวรรณภูมิ พระใหญ่ปางโปรดพุทธมารดา แกะสลักกับหน้าผามังกรบิน บริเวณพุทธมหาสถานเมืองโบราณอู่ทอง
พระพุทธปุษยคีรี,เมืองโบราณอู่ทอง,พระใหญ่ปางโปรดพุทธมารดา,พระใหญ่หนึ่งเดียวในโลก,เจ้าคุณสอิ้ง